Diari Oficial de la Generalitat Valenciana


Sumari del DOGV 8421, del 12-11-2018 (2018/9937)

Notificació de la sentència dictada en el procediment de guarda i custòdia número 19/2018.
------------------------------------------------------------------------------------------

### Dades del document

Número de DOGV
:   8421

Data del DOGV
:   12-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9937


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de guarda i custòdia número 19/2018. [2018/9937]  
Procediment: família. Guarda, custòdia o aliments de fills menors no matrimonials no consensuats número 19/2018.  
Demandant: Herney Alexis Escobar Díaz.  
Procuradora: Laura Girón Marín.  
Demandada: Rocío Muriel Rojas.  
José Esteban Briz Recio, lletrat de l'Administració de justícia del Jutjat de Primera Instància número 9 de València, mitjançant aquest edicte faig saber que, en les actuacions de família. Guarda, custòdia o aliments de fills menors no matrimonials no consensuats, seguides amb el número 19/2018, a instàncies d'Herney Alexis Escobar Díaz contra Rocío Muriel Rojas, en situació de rebel·lia, en data 22 d'octubre de 2018, ha recaigut sentència en la part dispositiva de la qual diu així:  
  
«Amb estimació de la demanda presentada per Herney Alexis Escobar Díaz contra Rocío Muriel Rojas, es declaren els següents efectes respecte de [...], fill menor d'ambdós:  
1r. La pàtria potestat serà compartida. Aquest exercici conjunt suposa que les decisions importants relatives al menor seran adoptades per ambdós progenitors de mutu acord i, en cas de discrepància, resoldrà el jutjat conforme al tràmit previst en l'article 156 del Codi Civil. A títol indicatiu, són decisions incloses en l'àmbit de la pàtria potestat les relatives a les qüestions següents:  
a) Canvi de domicili del menor fora del municipi de residència habitual i trasllat a l'estranger, excepte viatges vacacionals.  
b) Elecció inicial o canvi de centre escolar.  
c) Determinació de les activitats extraescolars o complementàries.  
d) Celebracions socials i religioses de rellevància (baptisme, primera comunió i semblants en altres religions).  
e) Actes mèdics no urgents que suposen intervenció quirúrgica o tractament mèdic de llarga duració o psicològics.  
Es reconeix al progenitor no custodi el dret a obtindre informació sobre la marxa escolar del menor i a participar en les activitats tutorials del centre. Igualment podrà demanar informació mèdica sobre els tractaments del seu fill.  
2n. S'atribueix al demandant la guarda i custòdia del menor.  
3r. Com a aliments en favor del fill, la demandada haurà d'ingressar, dins dels cinc primers dies de cada mes en el compte bancari que la mare determine, la quantitat de cent cinquanta euros mensuals, quantitat que es vorà modificada anualment de conformitat amb l'índex de preus al consum que publique l'organisme estatal competent. Les despeses extraordinàries necessàries i les convenients, si hi ha acord o autorització judicial, seran sufragades a mitges.  
4t. El règim de visites en favor del progenitor no custodi, a falta d'acord, serà de caps de setmana alterns, de divendres a les 20.00 hores a la mateixa hora del diumenge.  
Les vacances escolars del menor de Nadal, Pasqua i estiu es disfrutaran a mitges.  
En cas de desacord en l'elecció de període vacacional, el pare triarà els anys parells i la mare, els imparells.  
Notifiqueu aquesta resolució a les parts.  
Contra aquesta sentència es pot interposar un recurs d'apel·lació en aquest jutjat en el termini de vint dies per a l'Audiència Provincial de València.  
No pertoca fer pronunciament exprés sobre la imposició de costes.  
  
Aquesta és la meua sentència, que pronuncie, mane i firme.»  
  
I perquè valga de notificació de forma deguda a Rocío Muriel Rojas, en rebel·lia, expedisc i firme aquest edicte.  
  
València, 22 d'octubre de 2018.- El lletrat de l'Administració de justícia: José Esteban Briz Recio.